
Støtteerklæring til de streikende ved Bergen Kristne Grunnskole

Norsk Arbeidsmandsforbund uttrykker vår støtte til de streikende ved Bergen Kristne Grunnskole, Fagforbundet og Utdanningsforbundet i kampen for tariffavtale. De ansatte har nå streiket i et halvt år for å få på plass en tariffavtale. Det er helt urimelig at arbeidstakere må kjempe så lenge for noe som er en selvfølge for store deler av norsk arbeidsliv. 
Tariffavtaler er selve grunnmuren i den norske arbeidslivsmodellen. De sikrer kollektive rettigheter, trygghet og medbestemmelse. At en arbeidsgiver nekter å inngå tariffavtale, er alvorlig. Vi forventer at skolen tar ansvar og finner en løsning. 

Kampen for tariffavtale er en kamp for hele fagbevegelsen. Norsk Arbeidsmandsforbund står sammen med dere!

Med solidarisk hilsen,

Brede Edvardsen
Forbundsleder, Norsk Arbeidsmandsforbund

